《勒石纪汉德》
宋代·林希逸

稽落功成后，将军勒石还。辉华天子德，姓字汉臣班。

篆刻千年绩，镌磨万里山。勋名沙幕外，岁月永元间。

颂笔嗟何古，胡弓孰敢弯。龙墀归拜日，称寿动天颜。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。